
住谞讛讚专讬谉 拽讬 注"讗 - 驻讬专讜砖 砖讟讬讬谞讝诇抓

讜住转专转讛 诇诪讝讬讛 [讜驻专注讛 讗转 砖注专讜转讬讛] 讻诪转专讞爪转. 讻诇 讚讗转讗 讞讝讬讛 讛讚专, 讗讚讛讻讬 讜讛讻讬 讗讘诇注讜 [诪讬 砖讘讗 专讗讛 讗讜转讛 讜讞讝专 诇讗讞讜专讬讜, 讜讘讬谉 讻讱 讜讻讱 谞讘诇注讜 诇讛诐 讗谞砖讬 拽专讞], 讜谞讬爪诇 讗讜谉 讘谉 驻诇转.


讗 讗讬转转讬讛 [讗砖转讜] 砖诇 拽专讞 讗诪专讛 诇讬讛 [诇讜]: 讞讝讬 诪讗讬 拽注讘讬讚 [专讗讛 诪讛 砖注讜砖讛] 诪砖讛, 讗讬讛讜 [讛讜讗] 鈥� 讛讜讛 诪诇讻讗 [讛专讬讛讜 诪诇讱], 诇讗讞讜讛 [讗转 讗讞讬讜] 砖讜讜讬讛 讻讛谞讗 专讘讗 [注砖讛 讻讛谉 讙讚讜诇], 诇讘谞讬 讗讞讜讛讬 [讗转 讘谞讬 讗讞讬讜] 鈥�/b> 砖讜讬谞讛讜 住讙谞讬 讚讻讛谞讗 [注砖讛 住讙谞讬 讻讛讜谞讛], 讗讬 讗转讬讗 [讗诐 讘讗讛] 转专讜诪讛, 讗诪专: 转讬讛讜讬 [讗讜诪专 讛讜讗 砖转讛讬讛] 诇讻讛谉, 讗讬 讗转讜 [讗诐 讘讗] 诪注砖专 专讗砖讜谉 讚砖拽讬诇转讜 讗转讜谉 [砖诪拽讘诇讬诐 讗转诐], 讗诪专 [讛专讬讛讜 讗讜诪专]: 讛讘讜 讞讚 [转谞讜 讗讞讚] 诪注砖专讛 诇讻讛谉. 讜注讜讚, 讚讙讬讬讝 诇讬讛 诇诪讝讬讬讻讜, 讜诪讬讟诇诇 诇讻讜 讻讬 讻讜驻转讗, 注讬谞讗 讬讛讘 讘诪讝讬讬讻讜 [砖讙讝讝 讗转 砖注专讜转讬讻诐 讜诪讙诇讙诇 讗转讻诐 讻诪讜 专注讬, 讻讗讬诇讜 注讬谉 谞转谉 讘砖注专讜转讬讻诐], 讜专讜爪讛 砖转讛讬讜 诪讙讜诇讞讬诐 讜诇讗 讬驻讬诐. 讗诪专 诇讛 拽专讞: 讛讗 讗讬讛讜 谞诪讬 拽讗 注讘讬讚 [讛专讬 讛讜讗 讙诐 讻谉 注讜砖讛 讻讱], 砖讙讬诇讞 讗转 讻诇 砖注专讜 讻砖讗专 讛诇讜讬讬诐. 讗诪专讛 诇讬讛 [诇讜]: 讻讬讜谉 讚讻讜诇讛讜 专讘讜转讗 讚讬讚讬讛 [砖讻讜诇诐 诇讙讚讜诇转讜 砖诇讜], 讗诪专 讗讬讛讜 谞诪讬 [讛讜讗 讙诐 讻谉] 讘讘讞讬谞转 "转诪转 谞驻砖讬 注诐 驻诇砖转讬诐" (砖讜驻讟讬诐 讟讝, 诇), 讜讗讬谞讜 谞驻讙注 讻诇 讻讱,


讜注讜讚 讗诪专讛 诇讜: 讚拽讗诪专 诇讻讜 注讘讚讬转讜 转讻诇转讗 [砖讗诪专 诇讻诐 注砖讜 转讻诇转 讘爪讬爪讬转], 讗讬 住诇拽讗 讚注转讱 转讻诇转讗 讞砖讬讘讗 [讗诐 注讜诇讛 注诇 讚注转讱, 住讘讜专 讗转讛 诪砖讛 讻讬 转讻诇转] 讞砖讜讘讛 诇诪爪讜讛 鈥� 讗驻讬拽 讙诇讬诪讬 讚转讻诇转讗 讜讻住讬谞讛讜 诇讻讜诇讛讜 诪转讬讘转讱 [讛讜爪讗 讙诇讬诪讜转 砖讻讜诇谉 转讻诇转, 讜讻住讛 讗转 讻诇 讘谞讬 讬砖讬讘转讱] 讘讙诇讬诪讜转 转讻诇转 讘诇讗 爪讬爪讬讜转 讜诪讚讜注 诇讗 讬讬讞砖讘讜 讗诇讛 诇诪爪讜讛? 讗诇讗 讘讜讜讚讗讬 讘讜讚讛 讛讜讗 讻诇 讝讛 诪诇讘讜. 讛讬讬谞讜 讚讻转讬讘 [讝讛讜 砖谞讗诪专]: "讞讻诪讜转 谞砖讬诐 讘谞转讛 讘讬转讛" (诪砖诇讬 讬讚, 讗) 鈥� 讝讜 讗砖转讜 砖诇 讗讜谉 讘谉 驻诇转, "讜讗讜诇转 讘讬讚讛 转讛专住谞讛" (诪砖诇讬 讬讚, 讗) 鈥� 讝讜 讗砖转讜 砖诇 拽专讞.


谞讗诪专 砖诐: "讜讬拽诪讜 诇驻谞讬 诪砖讛 讜讗谞砖讬诐 诪讘谞讬 讬砖专讗诇 讞诪砖讬诐 讜诪讗转讬诐" (讘诪讚讘专 讟讝, 讘). 讜诪讬 讛讬讜 讗诇讛 讛讗谞砖讬诐 鈥� 诪讬讜讞讚讬诐 砖讘注讚讛 讛讬讜. "拽专讗讬 诪讜注讚" 鈥� 砖讛讬讜 讬讜讚注讬诐 诇注讘专 砖谞讬诐 讜诇拽讘讜注 讞讚砖讬诐, 砖讛诐 讛讬讜 讛讗谞砖讬诐 讛拽讜讘注讬诐 讗转 讛诪讜注讚讬诐. "讗谞砖讬 砖诐" 鈥� 砖讛讬讛 诇讛诐 砖诐 讘讻诇 讛注讜诇诐.


谞讗诪专: "讜讬砖诪注 诪砖讛 讜讬驻诇 注诇 驻谞讬讜" (讘诪讚讘专 讟讝, 讚), 讜砖讜讗诇讬诐: 诪讛 砖诪讜注讛 砖诪注 砖讛转专讙砖 讻诇 讻讱? 讗诪专 专' 砖诪讜讗诇 讘专 谞讞诪谞讬 讗诪专 专' 讬讜谞转谉: 砖讞砖讚讜讛讜 诪讗砖转 讗讬砖, 砖讛讗砖讬诪讜讛讜 砖讞讜讟讗 讘讗砖转 讗讬砖, 讜诇讻讱 谞驻讙注 讘讬讜转专, 砖谞讗诪专: "讜讬拽谞讗讜 诇诪砖讛 讘诪讞谞讛" (转讛诇讬诐 拽讜, 讟讝). 讗诪专 专' 砖诪讜讗诇 讘专 讬爪讞拽: 诪诇诪讚 砖讻诇 讗讞讚 讜讗讞讚 拽谞讗 讗转 讗砖转讜 诪诪砖讛, 砖讛讝讛讬专讛 砖诇讗 转住转专 注诪讜 讘讬讞讬讚讜转, 砖谞讗诪专: "讜诪砖讛 讬拽讞 讗转 讛讗讛诇 讜谞讟讛 诇讜 诪讞讜抓 诇诪讞谞讛" (砖诪讜转 诇讙, 讝) 砖诪驻谞讬 讚讬讘讛 讝讜 驻专砖 诪谉  讛诪讞谞讛.


讘 注诇 讛谞讗诪专 "讜讬拽诐 诪砖讛 讜讬诇讱 讗诇 讚转谉 讜讗讘讬专诐" (讘诪讚讘专 讟讝, 讻讛), 讗诪专 专讬砖 诇拽讬砖: 诪讻讗谉 诇诪讚谞讜 砖讗讬谉 诪讞讝讬拽讬谉 讘诪讞诇讜拽转, 砖讗祝 讛爪讚 讛爪讜讚拽 专讗讜讬 诇讜 诇讜讜转专 讛专讘讛 讜诇谞住讜转 诇讛转驻讬讬住. 砖讛专讬 讚转谉 讜讗讘讬专诐 讛诐 砖讛讗砖讬诪讜 讗转 诪砖讛 讜讛诐 砖讛讬讜 爪专讬讻讬诐 诇诇讻转 诇驻讬讬住讜, 讜讘讻诇 讝讗转 诇讗 注诪讚 诪砖讛 注诇 讚注转讜 讜讛诇讱 诇拽专讗转诐. 砖讗诪专 专讘: 讻诇 讛诪讞讝讬拽 讘诪讞诇讜拽转 注讜讘专 讘诇讗讜 (诪爪讜转 "诇讗 转注砖讛"), 砖谞讗诪专: "讜诇讗 讬讛讬讛 讻拽专讞 讜讻注讚转讜 讻讗砖专 讚讘专 讛' 讘讬讚 诪砖讛 诇讜 "(讘诪讚讘专, 讬讝, 讛), 砖讗讬住讜专 讛讜讗 诇讛讬讜转 讘注诇 诪讞诇讜拽转 讻诪讜转诐. 


专讘 讗砖讬 讗诪专: 讛诪诪砖讬讱 讘诪讞诇讜拽转 专讗讜讬 诇讬爪讟专注, 讜诪谞讬谉 讗转讛 诇诪讚  讝讗转 鈥� 讻转讬讘 讛讻讗 [谞讗诪专 讻讗谉]: "讘讬讚 诪砖讛 诇讜", 讜讻转讬讘 讛转诐 [讜谞讗诪专 砖诐]: "讜讬讗诪专 讛' 诇讜 注讜讚 讛讘讗 谞讗 讬讚讱 讘讞讬拽讱 讜讬讘讗 讬讚讜 讘讞讬拽讜 讜讬讜爪讬讗讛 讜讛谞讛 讬讚讜 诪爪讜专注转 讻砖诇讙 "(砖诪讜转 讚, 讜), 砖诪讙讝讬专讛 砖讜讜讛 诪讛诪讬诇讬诐 "诇讜" 诇诪讚讬诐 砖注讜谞砖讛 砖诇 诪讞诇讜拽转 鈥� 爪专注转. 


讻讬讜谉 砖讛讜讝讻专 讗讬住讜专 诪讞诇讜拽转 讘讻诇诇 诪讜住讬驻讬诐 讘注谞讬谉 讝讛; 讗诪专 专' 讬讜住讬: 讻诇 讛讞讜诇拽 注诇 诪诇讻讜转 讘讬转 讚讜讚 专讗讜讬 诇讛讻讬砖讜 [诇谞砖讻讜] 谞讞砖. 讜专诪讝 诇讚讘专 鈥� 讻转讬讘 讛讻讗 [谞讗诪专 讻讗谉]: "讜讬讝讘讞 讗讚谞讬讛讜 爪讗谉 讜讘拽专 讜诪专讬讗 注诐 讗讘谉 讛讝讞诇转" (诪诇讻讬诐 讗' 讗, 讟), 讜讻转讬讘 讛转诐 [讜谞讗诪专 砖诐]: "注诐 讞诪转 讝讞诇讬 注驻专" (讚讘专讬诐 诇讘, 讻讚), 诪砖诪注 砖"讝讜讞诇讬诐" 讗诇讜 谞讞砖讬诐 讛诐, 讜讗讚讜谞讬讛讜 专讗讜讬 讛讬讛 诇讛讻砖转 谞讞砖.


讗诪专 专讘 讞住讚讗: 讻诇 讛讞讜诇拽 注诇 专讘讜 鈥� 讻讞讜诇拽 注诇 讛砖讻讬谞讛, 砖谞讗诪专: "讘讛爪转诐 注诇 讛' "(讘诪讚讘专 讻讜, 讟), 讜讗讜转讜 专讬讘 注诇 诪砖讛 讛讬讛, 诇诇诪讚 砖讛讞讜诇拽 注诇讬讜 讻讞讜诇拽 注诇 讛砖讻讬谞讛. 讗诪专 专' 讞诪讗 讘专' 讞谞讬谞讗: 讻诇 讛注讜砖讛 诪专讬讘讛 注诐 专讘讜 讛专讬讛讜 讻注讜砖讛 诪专讬讘讛 注诐 砖讻讬谞讛, 砖谞讗诪专: "讛诪讛 诪讬 诪专讬讘讛 讗砖专 专讘讜 讘谞讬 讬砖专讗诇 讗转 讛' "(讘诪讚讘专 讻, 讬讙), 讗祝 砖诪专讬讘转诐 讛讬转讛 注诐 诪砖讛.


讗诪专 专' 讞谞讬谞讗 讘专 驻驻讗: 讻诇 讛诪转专注诐 注诇 专讘讜 砖注砖讛 诇讜 注讜讜诇 讛专讬讛讜 讻讗讬诇讜 诪转专注诐 注诇 讛砖讻讬谞讛, 砖谞讗诪专: "诇讗 注诇讬谞讜 转诇谞转讬讻诐 讻讬 注诇 讛' "(砖诪讜转 讟讝, 讞). 讗诪专 专' 讗讘讛讜: 讻诇 讛诪讛专讛专 讗讞专 专讘讜 砖讟注讛 讗讜 砖讞讟讗 讘讚讘专 诪讛 鈥� 讻讗讬诇讜 诪讛专讛专 讗讞专 砖讻讬谞讛, 砖谞讗诪专: "讜讬讚讘专 讛注诐 讘讗诇讛讬诐 讜讘诪砖讛" (讘诪讚讘专 讻讗, 讛), 砖注砖讛 讛讻转讜讘 砖谞讬讛诐 讻讘讬讻讜诇 讻讗讞讚 诇注谞讬谉 讝讛.


讙 注诇 讛谞讗诪专 "注砖专 砖诪讜专 诇讘注诇讬讜 诇专注转讜" (拽讛诇转 讛, 讬讘), 讗诪专 专讬砖 诇拽讬砖: 讝讛 注讜砖专讜 砖诇 拽专讞 砖诇讗 讛讘讬讗 诇讜 转讜注诇转. 讜诪谞讬谉 砖讛讬讛 注砖讬专 鈥� 砖谞讗诪专: "讜讗转 讻诇 讛讬拽讜诐 讗砖专 讘专讙诇讬讛诐" (讚讘专讬诐 讬讗, 讜), 讜诇驻专砖 讻转讜讘 讝讛 讗诪专 专' 讗诇注讝专: "讬拽讜诐" 讝讛 诪诪讜谞讜 砖诇 讗讚诐, 砖诪注诪讬讚讜 (诪拽讬诪讜) 注诇 专讙诇讬讜. 讜讗诪专 专' 诇讜讬: 讻讚讬 诪砖讜讬 (诪砖讗) 砖诇砖 诪讗讜转 驻专讚讜转 诇讘谞讜转 讛讬讜 专拽 讛诪驻转讞讜转 砖诇 讘讬转 讙谞讝讬讜 砖诇 拽专讞, 讜讻讜诇讛讜 讗拽诇讬讚讬 讜拽讬诇驻讬 讚讙讬诇讚讗 [讜讻讜诇诐 诪驻转讞讜转 讜拽讜驻住讗讜转 砖诇 注讜专], 讜诪讻讗谉 谞讘讬谉 诪讛 专讘讬诐 讛讬讜 讛讗讜爪专讜转 注爪诪诐.


讗诪专 专' 讞诪讗 讘专' 讞谞讬谞讗: 砖诇砖 诪讟诪讜谞讬讜转 讛讟诪讬谉 讬讜住祝 讘诪爪专讬诐 诪谉 讛讻住祝 砖爪讘专 讘诪讻讬专转 讛转讘讜讗讛, 讗讞转 诪讛谉 谞转讙诇转讛 诇拽专讞, 讜讗讞转 谞转讙诇转讛 诇讗谞讟讜谞讬谞讜住 讘谉 讗住讜讬专讜住 拽讬住专 专讜诪讬, 讜讗讞转 讙谞讜讝讛 诇爪讚讬拽讬诐 诇注转讬讚 诇讘讜讗 讘讬诪讜转 讛诪砖讬讞 (讘"砖).


讜讗诪专 专' 讬讜讞谞谉: 拽专讞 注爪诪讜 诇讗 诪谉 讛讘诇讜注讬诐 讛讬讛 讜诇讗 诪谉 讛砖专讜驻讬谉 讛讬讛, 讗诇讗 讘诪讙驻讛 诪转. 诇讗 诪谉 讛讘诇讜注讬谉 鈥� 讚讻转讬讘 [砖谞讗诪专]: "讜转驻转讞 讛讗专抓 讗转 驻讬讛 讜转讘诇注 讗讜转诐 讜讗转 讘转讬讛诐 讜讗转 讻诇 讛讗讚诐 讗砖专 诇拽专讞" (讘诪讚讘专 讟讝, 诇讘), 诪砖诪注: 讜诇讗 拽专讞 注爪诪讜 讘转讜讻诐. 讜诇讗 诪谉 讛砖专讜驻讬诐 鈥� 讚讻转讬讘 [砖谞讗诪专]: "讘讗讻诇 讛讗砖 讗转 讞诪砖讬诐 讜诪讗转讬诐 讗讬砖" (讘诪讚讘专 讻讜, 讬), 诪砖诪注: 讜诇讗 拽专讞 讘转讜讻诐.


讜讗讬诇讜 讘诪转谞讬转讗 转谞讗 [讘讘专讬讬转讗 砖谞讜]: 拽专讞 诪谉 讛砖专讜驻讬谉 讜诪谉 讛讘诇讜注讬谉 讛讬讛, 砖砖谞讬 讛注讜谞砖讬诐 谞转拽讬讬诪讜 讘讜. 诪谉 讛讘诇讜注讬诐 鈥� 讚讻转讬讘 [砖谞讗诪专]: "讜转驻转讞 讛讗专抓 讗转 驻讬讛 讜转讘诇注 讗转诐 讜讗转 讘转讬讛诐 讜讗转 讻诇 讛讗讚诐 讗砖专 诇拽专讞" (讘诪讚讘专 讻讜, 讬), 诪谉 讛砖专讜驻讬谉 鈥� 讚讻转讬讘 [砖谞讗诪专] "讜讗砖 讬爪讗讛 诪讗转 讛' 讜转讗讻诇 讗转 讛讞诪砖讬诐 讜诪讗转讬诐 讗讬砖 诪拽专讬讘讬 讛拽讟讜专转" (讘诪讚讘专  讟讝, 诇讛), 讜拽专讞 讘讛讚讬讬讛讜 [注诪诐].


讗诪专 专讘讗: 诪讗讬 讚讻转讬讘 [诪讛讜 砖谞讗诪专] "砖诪砖 讬专讞 注诪讚 讝讘诇讛 诇讗讜专 讞爪讬讱 讬讛诇讻讜" (讞讘拽讜拽 讙, 讬讗) 鈥� 诪诇诪讚 砖注诇讜 砖诪砖 讜讬专讞 诇讝讘讜诇 砖讛讜讗 讗讞讚 诪砖讘注转 讛专拽讬注讬诐, 讜讘讜 诪拽讚砖 砖诇 诪注诇讛, 讗诪专讜 诇驻谞讬讜: 专讘讜谞讜 砖诇 注讜诇诐! 讗诐 讗转讛 注讜砖讛 讚讬谉 诇讘谉 注诪专诐 讜诪专讗讛 爪讚拽转讜 -- 谞爪讗 讜谞讗讬专, 讜讗诐 诇讗讜 [诇讗] 转注砖讛 讻谉 鈥� 诇讗 谞爪讗. 注讚 砖讝专拽 (讛') 讘讛诐 讞爪讬诐. 讗诪专 诇讛谉: 讘讻讘讜讚讬 诇讗 诪讞讬转诐 讗祝 砖讗转诐 专讜讗讬诐 讘讻诇 讬讜诐 砖注讜讘讚讬诐 讗转讻诐 讘注讘讜讚讛 讝专讛, 讘讻讘讜讚 讘砖专 讜讚诐 诪讞讬转诐?! 讜诪注讬专讬诐: 讜讛讗讬讚谞讗 [讜注讻砖讬讜] 讛诐 诇讗 谞驻拽讬 [讬讜爪讗讬诐] 诇讛讗讬专 注讚 讚诪讞讜 诇讛讜 [砖诪讻讬诐 讗讜转诐], 砖诪驻谞讬 讻讘讜讚 讛' 讗讬谞诐 专讜爪讬诐 诇爪讗转.


讚专砖 专讘讗: 诪讗讬 讚讻转讬讘 [诪讛讜 砖谞讗诪专] "讜讗诐 讘专讬讗讛 讬讘专讗 讛' 讜驻爪转讛 讛讗讚诪讛 讗转 驻讬讛" (讘诪讚讘专 讟讝, 诇) 鈥� 讗诪专 诪砖讛 诇驻谞讬 讛拽讚讜砖 讘专讜讱 讛讜讗: 讗诐 讘专讬讗讛 (讘专讜讗讛) 讻讘专 讙讬讛谞诐 鈥� 诪讜讟讘, 讜讗诐 诇讗讜 [诇讗] 鈥� 讬讘专讗 讛' 讗讜转讛 注讻砖讬讜. 讜砖讜讗诇讬诐: 诇诪讗讬 [诇诪讛] 诇讗讬讝讛 注谞讬谉 讘讬拽砖 讝讗转? 讗讬诇讬诪讗 诇诪讘专讬讛 [讗诐 转讗诪专 诇讘专讜讗 讗讜转讛] 诪诪砖, 讜讛讗 [讜讛专讬] 讬讜讚注讬诐 讗谞讜 砖"讗讬谉 讻诇 讞讚砖 转讞转 讛砖诪砖" (拽讛诇转 讗, 讟), 砖诇讗 转讬转讻谉 讘专讬讗转 讚讘专 讞讚砖 诇讙诪专讬 诇讗讞专 砖砖转 讬诪讬 讘专讗砖讬转, 讗诇讗 诇拽专讜讘讬 驻讬转讞讗 [诇拽专讘 讗转 驻转讞讛] 砖诇 讙讬讛谞诐 诇讗讜转讜 诪拽讜诐, 砖讬讬讘诇注讜 砖诐 注讚转 拽专讞.


 注诇 讛谞讗诪专 "讜讘谞讬 拽专讞 诇讗 诪转讜" (讘诪讚讘专 讻讜, 讬讗), 转谞讗 [砖谞讛 讛讞讻诐] 诪砖讜诐 (讘砖诐) 专讘讬谞讜, 讗诪专讜: 诪拽讜诐 谞转讘爪专 (谞转讞讝拽 讜谞讘讚诇) 诇讛诐 讘讙讬讛谞诐 讜讬砖讘讜 注诇讬讜 讜讗诪专讜 砖讬专讛. 讗诪专 专讘讛 讘专 讘专 讞谞讛: 讝讬诪谞讗 讞讚讗 讛讜讛 拽讗讝诇讬谞讗 讘讗讜专讞讗 [驻注诐 讗讞转 讛讬讬转讬 讛讜诇讱 讘讚专讱], 讗诪专 诇讬 讛讛讜讗 讟讬讬注讗 [注专讘讬 讗讞讚]: 转讗 讜讗讞讜讬 [讘讜讗 讜讗专讗讛] 诇讱 讗转 讘诇讜注讬 诪讞诇讜拽转 拽专讞. 讗讝讬诇 讞讝讗 转专讬 讘讝注讬 讚讛讜讛 拽讗 谞驻拽 拽讬讟专讗 诪谞讬讬讛讜 [讛诇讱 讜专讗讛 砖谞讬 讘拽注讬诐 砖讬讜爪讗 注砖谉 诪讛诐]. 砖拽诇 讙讘讘讗 讚注诪专讗, 讗诪砖讬讬讛 诪讬讗, 讜讗讜转讘讬讛 讘专讬砖 专讜诪讞讬讛, 讜讗讞诇驻讬讛 讛转诐, 讗讬讞专讱 [诇拽讞 讗讜转讜 注专讘讬 讙讬讝转 爪诪专, 讛专讟讬讘讛 讘诪讬诐, 讜砖诪讛 讘专讗砖 专讜诪讞讜, 讜讛注讘讬专 讗讜转讛 砖诐, 讜谞讞专讻讛] 诇讛专讗讜转讜 讻诪讛 诇讜讛讟 讛诪拽讜诐. 讗诪专 诇讬: 讗爪讬转 诪讛 砖诪注转 [讛拽砖讘 诪讛 讗转讛 砖讜诪注], 讜砖诪注讬转 讚讛讜讜 拽讗诪专讬 讛讻讬 [讜砖诪注转讬 讗讜转诐 砖讛讬讜 讗讜诪专讬诐 讻讱]: "诪砖讛 讜转讜专转讜 讗诪转, 讜讛谉 (注爪诪诐) 讘讚讗讬诐".

